SARIE kom kuier in Bloemfontein! 3 geleenthede in 3 dae van die uiters gewilde Inspirasie-etes | Sarie
SARIE kom kuier in Bloemfontein! 3 geleenthede in 3 dae van die uiters gewilde Inspirasie-etes
Kom ontmoet SARIE-redakteur, Michélle van Breda, en geniet die kos van SARIE-kosredakteur, Herman Lensing, wat spesiaal vir elke geleentheid kook.
SARIE se Inspirasie-etes gaan vir drie dae in Bloemfontein kuier. Foto: Verskaf.
SARIE se Inspirasie-etes is al landwyd bekend. Só suksesvol was die eerstes om SARIE se 70ste verjaardag te vier, dat ons dit weer, en weer moes doen. Ook SARIE se Kersetes is nou 'n instelling op die Kaapse kalender.
Nou is dit jóú beurt om in Bloemfontein geïnspireer te word. Bring jou familie, nooi jou vriende en maak jou reg vir 'n vyfster-ervaring met 'n vyfgang-spyskaart soos net Herman dit kan voorsit.
Tye het dalk verander, maar niks klop die bederf van goeie kos en samesyn om die tafel nie. Al wat jy moet doen, is om jou kaartjie te koop en jou stoel onder die tafel in te skuif. SARIE en Herman doen die res.
Boonop is die onthaalplek Warm Karoo gemaak vir saamkuier, Sparta Beef verskaf net die beste snit vir die hoofgereg, en met Cap Classique van die Robertson Wynmakery in jou glas, kan dit net 'n aand wees om te onthou!
Om aan Covid-regulasies te voldoen sal daar nie een lang tafel wees nie. Jou bespreking bepaal die grootte van jou tafel. Ons vra dus dat jy vir al jou gaste op een slag betaal, sodat ons weet hoeveel mense aan jou tafel sit.
Die tafel sal onder jou naam bespreek word.
Die prys sluit drankies, 'n vyfgang-feesmaal en al Herman se resepte vir dié heerlike ete in. Jy gaan ook huis toe met 'n geskenkpak vol bederwe van die borge en SARIE.